kardosdrur/scandi-wiki huggingface dataset:
Mellum

Mellum (også Alte Mellum) er en relativ ung klit-ø i Nordsøen, ni kilometer øst for Schillig i den tyske delstat Niedersachsen. Den udviklede sig fra at være et højsand til en ø, og er beliggede ved nordspidsen af des Hohe-Weg-Wattrückens, og foran feriebyerne Horumersiel og Schillig. Først i den sidste fjerdedel af det 19. århundrede er den opstået ved vadevandsgrænsen mellem farvandet Innenjade (ved Wilhelmshaven) og Weser. Den er en af de tre ubeboede øer i Nationalpark Niedersächsisches Wattenmeer, som alle er fredet. Cirka syv kilometer mod nordøst ligger den af og til oversvømmede, cirka 0,4 km² store sandbanke West-Eversand. Videre ni kilometer nordøstlig ligger sandbankerne Hohe Knechtsand.

Øen tilhører ingen kommune og Landkreis og er også et ikke kommunefrit område. Niedersachsen ejer den største del af øen. Et lille areal på 4522 m² har siden 1950 med en naturbeskyttelsesstation Mellum) og tilhører foreningen "Oldenburger Landesverein für Geschichte, Natur- und Heimatkunde".

Der har kun været få menneskelige indgreb i Mellums natur. Mod syd befinder der sig et ringdige, som er blev anlagt under den 2. verdenskrig, da der blev stationeret et antiluftskytsbatteri på øen. Stedet er øens eneste stormflodssikre område. Størrelsen af det inddigede areal udgør cirka fire hektar. Fra ringdiget løber der en sti mod sydvest hen til øens sydstrand. Ved stien befinder der sig en mindesten for 312. Marine-Festungspionierbataillons.

Geografi 
Øen har en længde fra sydvest til nordøst på cirka tre kilometer. Mod nordvest til sydøst strækker øen sig cirka 1,8 kilometer. Den består hovedsagelig af klit og saltenge. På grund af strøm og vind ændrer øen konstant form. Græs og saltengenes areal vokser og udvider sig. Ø-området bliver gennemskåret af en indtil 2 meter dyb pril. 1903 var øens græsareal på 10 hektar som i 2006 var vokset til 75 hektar.

Galleri

Eksterne henvisninger 

 
 

Østfrisiske Øer
Niedersachsens geografi
Stor museøre

Stor museøre (Myotis myotis) er en flagermus i familien barnæser. Den er udbredt i Nordafrika og Europa med nordgrænse i Nordtyskland. Stor museøre er en af Europas største flagermusarter med et vingefang op til 45 cm, kropslængde mellem 6,5 og 9 cm og vægt op til 40 gram.

I Danmark er stor museøre fundet en enkelt gang, idet et individ blev fundet som mumie på loftet af Maribo Domkirke på Lolland i 2004. Den var ringmærket i Tyskland i 1987.

Referencer

Eksterne henvisninger 

Småflagermus
Føroya symfoniorkester

Føroya Symfoniorkester eller  Færøernes Symfoniorkester startede i 1983, samtidig som Nordens Hus på Færøerne blev indviet. De nye lokaler i Nordens Hus gav nu mulighed for et større orkester, 
sammen med at man startede Færøernes Musikskole med 40 nye musikuddannede lærere.

Siden orkestrets begyndelse, har orkestrer været besat af en del uddannede musikere og  lærere på musikskolen, sammen med de gode amatører og de gode elever i musikskolen. Derudover har der til de fleste koncerterne hentet hjælp fra Danmark til de instrumenter vi ikke havde på Færøerne. De første mange år havde vi kun en til to koncerter pr. år. 

I dag er orkestret et aktivt orkester som fast har hen i mod 30 årlige koncerter. De faste koncerter er:
 Nytårskoncerten første weekend i januar.
 Den nordiske koncert i februar, hvor vi skifter mellem de nordiske lande
 Forårskoncerten i marts
 Skolekoncerterne i april, hvor alle  børn på Færøerne i alderen 3-10 år, fra hele landet, kommer til Nordens hus til koncert.
 Efterårskoncerterne i oktober
 Hule- og Familiekoncerterne i december, normalt sammen med et børnekor på ca 200 børn

Derudover er der så de specielle koncerter som f.eks popkoncerter, udenlandsrejserne m.m.

Eksterne kilder og henvisninger

 Om orkestret  på www.fso.fo
Musik fra Færøerne
Symfoniorkestre
Sophie Christiane af Wolfstein

Sophie Christiane af Wolfstein (født 24. oktober 1667, død 23. august 1737) var en grevinde af Wolfstein og markgrevinde af Brandenburg-Bayreuth-Kulmbach gennem sit ægteskab.

Sophie Christiane var en datter af grev Albrecht Frederik af Wolfstein (1644-1693) fra hans ægteskab med Sophie Louise (1645-1717), datter af grev Georg Wolfgang af Castell-Remlingen. Sophie Christiane s morbror var gift med en tante af grev Nikolaus Ludwig von Zinzendorf, og Sophie Christiane blev derfor rejst strengt religiøst på en pietistisk måde.

Den 14. august 1687 giftede hun sig med markgreve Christian Heinrich, markgreve af Brandenburg-Bayreuth-Kulmbach (1661-1708), ved Obersulzbürg slot. Markgrevens hof på Bayreuth følte, at hans ægtefælle var "ikke passende" (det vil sige ikke af høj nok fødsel til gifte sig med en medlem af en herskende familie).

Efter fødslen af deres første barn, flyttede familien ind i slottet på Schönberg, hvor Sophie Christiane, der blev beskrevet som "beundringsværdig" tog sig af at opdrage sine børn. Hun komponerede en bønnebog, den såkaldte Schönberger Gesangbuch, der indeholder de bønner, der anvendes i den daglige "bønnemøde". I 1703 indgik Christian Heinrich og kong Frederik I af Preussen en traktat i Schönberg, hvorved Christian Heinrich afstod Brandenburg-Ansbach til Preussen i bytte for Weferlingen-distriktet nær Magdeburg. Familien flyttede der efter til Weferlingen Slot.

Efter sin mands død inviterede hendes svigersøn, kong Christian VI af Danmark, hende til Danmark, som blev et pietistisk tilflugtssted.

Sophie Christiane døde i 1737 og blev begravet i Roskilde Domkirke.

Børn 
Sophie Christiane fra hendes ægteskab havde 14 børn:
 George Frederick Charles (1688-1735), markgreve af Brandenburg-Bayreuth
 gift i 1709 (skilt i 1724) med prinsesse Dorothea af Slesvig-Holsten-Sønderborg-Beck (1685-1761)
 Albert Wolfgang (1689-1734), dræbt i kamp
 Dorothea Charlotte (1691-1712)
 gift i 1711 med grev Karl Ludvig af Hohenlohe-Weikersheim (1674-1756)
 Frederik Emanuel (1692-1693)
 Christiane Henriette (1693-1695)
 Frederick William (1695)
 Christiane (1698)
 Christian August (1699-1700)
 Sophia Magdalene (1700-1770)
 gift i 1721 med kong Christian VI af Danmark og Norge (1699-1746)
 Christine Wilhelmine (1702-1704)
 Frederick Ernest (1703-1762), guvernør i hertugdømmerne Slesvig og Holsten
 gift i 1731 med hertuginde Christine Sophie af Braunschweig-Bevern (1717-1779)
 Eleanor Marie (1704-1705)
 Sophie Caroline (1707-1764)
 gift i 1723 Prince George Albert af Ostfriesland (1690-1734)
 Friedrich Christian (1708-1769), markgreve af Brandenburg-Bayreuth
 gift i 1732 (skilt i 1764) Prinsesse Victoria Charlotte af Anhalt-Zeitz-Hoym (1715-1792)

Noter 

Tyskere i 1700-tallet
Huset Brandenburg-Kulmbach
Timmendorfer Strand

Timmendorfer Strand er en by og kommune i det nordlige Tyskland, beliggende under Kreis Østholsten i delstaten Slesvig-Holsten.

Geografi 
Kommunen Timmendorfer Strand ligger 15 kilometer nord for Lübeck ved kysten til Østersøen. Nabokommuner er Scharbeutz mod nord, Ratekau mod syd og vest, og Lübeck – med bydelen Travemünde – mod øst. Stranden ved Lübeck Bugt er 6,5 kilometer lang. Landskabet omkring Timmendorfer Strand er et morænelandskab fra sidte istid. Hemmelsdorfer See er en tidligere fjord der er blevet afskåret fra Østersøen. I kommunen ligger det laveste punkt i Tyskland, som er 43  meter under havets overflade.

I kommunen ligger ud over hovedbyen, landsbyerne Groß Timmendorf, Hemmelsdorf og Niendorf samt bebyggelserne Oeverdiek, Hainholz og Nothweg.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Strande i Tyskland
Byer i Kreis Østholsten
Pale Rider

Pale Rider er en amerikansk westernfilm fra 1985. Filmen er instrueret og produceret af Clint Eastwood, der også spiller hovedrolle. Titlen er en reference til De apokalyptiske ryttere, da rytteren på den blege hest er Døden.

Handling 
En fredelig gruppe guldgravere tyranniseres af magtmennesket Coy LaHood (Richard Dysart), som ønsker fuld kontrol over hele området omkring byen LaHood. Den selvstændige gruppe er lige ved at give op, da en mystisk og fåmælt præst (Clint Eastwood) rider ind i byen. Den fåmælte præst tager kampen op mod LaHood, noget som giver guldgraverne et nyt håb. LaHood beskyttes af byens sherif, men sheriffen er samtidig bange for præsten, som han synes at kende fra fortiden.

Medvirkende 
Clint Eastwood som Preacher
Michael Moriarty som Hull Barret
Carrie Snodgress som Sarah Wheeler
Richard Dysart som Coy LaHood
Chris Penn som Josh LaHood
Sydney Penny som Megan Wheeler
Richard Kiel som Club
Doug McGrath som Spider Conway
Jeffrey Weissman som Teddy Conway
John Russell som Marshal Stockburn
S. A. Griffin som Deputy Folke
Billy Drago som Deputy Mather
Charles Hallahan som McGill
Marvin J. McIntyre som Jagou
Fran Ryan som Ma Blankenship
Richard Hamilton som Pa Blankenship
Terrence Evans som Jake Henderson

Modtagelse 
Pale Rider blev udgivet i USA i juni 1985, og blev den bedst indtjenende western fra 1980. Det var den første mainstream Hollywoodwestern der blev produceret den finansielle fiasko Heaven's Gate. Filmen modtog positive anmeldelser og har en score på 92% på filmhjemmesiden Rotten Tomatoes. Roger Ebert roste filmen og gav den fire ud af fire stjerner.

Filmen var en finansiel succes i Nordamerika, og indspillede for $41.410.568 i forhold til et budget på $6.900.000.

Filmen var med på Filmfestivalen i Cannes i 1985.

Referencer

Bibliografi

Eksterne Henvisninger 

Westernfilm fra USA
Amerikanske film fra 1985
Film instrueret af Clint Eastwood
Dietrich Mateschitz

Dietrich Mateschitz (født 20. maj 1944 i Sankt Marein im Mürztal, død 22. oktober 2022) var en østrigsk erhvervsmand, og medstifter af Red Bull GmbH, selskabet bag energidrikken Red Bull, som han ejede 49% af.

I juni 2015 var han ifølge Forbes verdens 116. rigeste person, med en formue på 11,4 milliarder US-dollars.

Referencer

Eksterne henvisninger 
 Forbes.com: The Soda With Buzz  

Erhvervsfolk fra Østrig
Red Bull
Østrigere i 1900-tallet
Varniai

Varniai (žemaitisk: Varnē, ) er en by i Telšiai apskritis i det vestlige Litauen. I middelalderen blev byen kendt som Medininkai.

Byen blev grundlagt i 1300-tallet, på bredden af den Varnelė floden, i nærheden af et vigtigt žemaitisk slot, og var centrum for žemaitiske katolske kirke: efter Žemaitijas overgang til kristendommen residerede den žemaitiske biskop i byen. Omkring 1414-1416 blev den første kirke bygget, og c. 1464 den første domkirke.

Varniai var centrum for Žemaitijas bispesæde indtil midten af 1800-tallet, hvor myndighederne i det Russiske Kejserrige flyttede bispesædet til Kaunas.

Eksterne henvisninger 

Byer i Telšiai amt
Bedrag (tv-serie)

Bedrag er en tv-serie om økonomisk kriminalitet. Den er foreløbig blevet sendt i tre "sæsoner". De to første sæsoner blev vist i 2016 på DR1, hver i 10 episoder, mens den tredje sæson havde premiere i 2019.

Jeppe Gjervig Gram (Borgen) er ledende manuskriptforfatter og Per Fly er ledende instruktør. Serien fokuserer på de forandringer, der sker i menneskers liv, når ambitioner og grådighed er styrende faktorer. Disse faktorer påvirker alle sociale lag og deres relationer til familie og venner. Nikolaj Lie Kaas, Thomas Bo Larsen, Natalie Madueño og Esben Smed har hovedrollerne i seriens første 10 episoder. I større biroller ses bl.a. Waage Sandø, Line Kruse og Stine Stengade. Verdenspremieren fandt sted under filmfestivalen i Berlin i februar 2015 under titlen Follow the money,, men den fik først premiere på dansk TV i januar 2016.

Serien er en efterfølger til DRs succeser med Forbrydelsen og Broen, men adskiller sig fra disse ved at være mere howdunit end whodunit.<ref>[http://soundvenue.com/film/2016/01/bedrag-177243 Bedrag på soundvenue 1. januar 2016]</ref> Jeppe Gjervig Gram har udtalt, at serien er inspireret af finanskrisen og Per Fly har især været optaget af, at serien fokuserer på "beskrivelsen af de tre samfundsklasser med en økonomisk kriminalsag som motor for historien".

Instruktør Per Fly bekræftede allerede inden sæsonafslutningen på første sæson, at der ville komme en ny sæson af Bedrag til efteråret 2016.

 Synopsis 
 Sæson 1 

 Sæson 2 

Anden sæson havde premiere i september 2016 og det blev tidligt afsløret, at storbanken Nova Banks investor, "Hr. Christensen" er den store skurk og bagmand. Via sin lejemorder, Bo Peterson "svenskeren", får han engageret Nicky som "tough guy", der blandt andet er tæt på at udløse en abort under et indbrud. Svenskeren selv begår drab på stribe. Nikolaj Lie Kaas "Alexander Sødergren" er gået under jorden, og i stedet er det Sonja Richter og David Dencik, der spiller et søskendepar. som har sikret Absalon Bank'' en rolle som medspiller på de finansielle markeder, der indfanges af storbankens manipulationer.

Sæson 3

Medvirkende 
 Natalie Madueño som Claudia Moreno (sæson 1-2)
 Thomas Bo Larsen som Mads Justesen (sæson 1-2)
 Esben Smed som Nicky Rasmussen (sæson 1-3)
 Lucas Hansen som Bimse (sæson 1-2)
 Julie Grundtvig Wester som Lina
 Thomas Hwan som Alf Rybjerg (sæson 1-3)
 Nikolaj Lie Kaas som Alexander Sødergren (sæson 1)
 Anders Heinrichsen som Jens Kristian (sæson 1-2)
 Charlotte Munck som Mia Hermansen (sæson 1)
 Sonja Richter som Amanda Absalonsen (sæson 2)
 David Dencik som  Simon Absalonsen (sæson 2)
 Niels-Martin Eriksen som Erik (sæson 1)
 Line Kruse som Kristina
 Kasper Leisner som Steen
 Waage Sandø som  Hr. Christensen (sæson 1-2)
 Claes Ljungmark som Bo Peterson "svenskeren" (sæson 1-2)
 Braxtorps Kenzie (Border Collie) som Hunden Batista (sæson 1)

Afsnit

Referencer

Eksterne henvisninger 
 
 

Krimiserier fra Danmark
Søndagsserier på DR
Tv-serier fra 2010'erne
Robert for årets danske tv-serie
Kęstutis af Litauen

Kęstutis ( født ca. 1297, død 3. august eller 15. august 1382 i Kreva) var en fyrste i Storfyrstendømmet Litauen. Han var fyrste af Trakai og styrede storfyrstendømmet Litauen 1342-1382, sammen med broderen Algirdas frem til 1377, og med hans nevø Jogaila frem til 1381. Han herskede over litauerne og rutenerne.

Navnet "Kęstutis" er afledt fra den gamle form af navnet Kestas, som er en forkortet version af sådanne litauiske navne som Kęstaras, Kęstautas (hvor kęs-ti betyder at klare). Historiske kilder omtaler forskellige litauiske udtaler.

Eksterne henvisninger 

Storfyrster fra Litauen
Michael Bregnsbo

Michael Bregnsbo (født 1962) er en dansk historiker. Han er lektor ved Syddansk Universitet og har især beskæftiget sig med dansk og europæisk historie i perioden 1500-1900 og navnlig enevælden. Han har desuden forfattet flere historiske fagbøger.

Bregnsbo er uddannet cand.phil. i historie fra Københavns Universitet i 1989 og opnåede derefter ph.d. samme sted, som han færdiggjorde i 1994. I flere omgange har han været på studieophold på University of Cambridge i England.

Bibliografi (uddrag) 
 Bregnsbo, Michael & Jensen, Villads Kurt: Det danske imperium: Storhed og fald (2004). Aschehoug. 
 Bregnsbo, Michael & Lind, Gunner: Danske Kancellis Supplikprotokoller: Udvalg 1705-1795
 Bregnsbo, Michael: Caroline Mathilde. Magt og skæbne (2007)
 Bregnsbo, Michael: Til venstre hånd. Danske kongers elskerinder (2011)

Referencer

Eksterne henvisninger 
 Michael Bregnsbo  på Syddansk Universitets hjemmeside

Historikere fra Danmark
Faglitterære forfattere fra Danmark
Ansatte ved Syddansk Universitet
Alumni fra Københavns Universitet
Minsener Oog

Minsener Oog (også kendt som Minser Oog eller Minsener Olde Oog) er en ubeboet østfrisisk ø, i kommunen Wangerooge i Landkreis Friesland. Øen er beskyttet af høfder og er dermed blevet forhøjet. Øen ligger cirka to kilometer sydøst for øen Wangerooge, som den er skilt fra gennem søgatten "Blaue Balje", og fire kilometer nord for fastlandet. Den nærmeste kommune og ferieby på fastlandet er Wangerland og Schillig. Grundejeren er Wasser- und Schifffahrtsamt Wilhelmshaven (WSA).

Øens navn er afledt af den på fastlandet beliggende landsby Minsen. Der findes et sagn, der påstår at Minsen tidligere skulle have ligget på øen Minsener Oog.

Historie 
Øen Minsener Oog opstod i begyndelsen af det 20. århundrede af sandbankeerne Minsener Oog, den 200 til 300 meter sydligere liggende Olde Oog og sandbanken Steenplate.
Fra 1906 anlagde "Marinebaudirektion Wilhelmshaven" på Olde Oog høfder og dæmninger for at forhindre en tilsanding af farvandet Jadestroms i Tyske Bugt. Derigennem kunne sejlrenden til Wilhelmshaven holdes fri fra vest til øst for drivende sand, som især var vigtig for den Kaiserliche Marine. På den oprindelige 7 km² store sandbanke Olde Oog opstod der et lille klitområde, og ligeledes på Minsener Oog. På grund af bygningen af de lange forbindelseshøfder blev sandet holdt tilbage, og der dannede sig en for-klit, som snart blev benyttet som rugeplads af havfuglene.

Oprindelig var der planlagt, at forbinde Wangerooge med Minsener Olde Oog, for at forhindre Wangerooges landtab. I 1930erne blev dette foretagende delvis genoptaget, men blev forhindret igen af krigssiuationen. Efter 2. verdenskrig var den britiske besættelsesmagt interesseret i at Jademundingen tilsandede, så Wilhelmshaven ikke mere kunne bruges som flådestation. Først blev Minsener Oogs hoved-dæmning sprængt, mens de andre planlagte sprængninger ikke blev gennemført.

Eksterne henvisninger 

Østfrisiske Øer
Niedersachsens geografi
Nordlysobservatoriet

Nordlysobservatoriet er et geofysiske observatorium i Tromsø, Norge. Det er en forskningsinstitution under Fakultet for naturvitenskap og teknologi ved Universitetet i Tromsø. Det blev oprettet i 1928, og det blev herefter slået sammen med Universitetet, da dette blev grundlagt i 1972. Nordlysobservatoriet er lokaliseret nær Prestvannet i Tromsø og har seks ansatte.   

Nordlysobservatoriets første bygning blev rejst i 1927/28 og åbnede i 1930, efter at Rockefeller Foundation havde bevilget 75.000 dollars til oprettelsen. Leiv Harang ble den første leder for observatoriet.

Se også
 Nordlys

Eksterne henvisninger 
 Hjemmeside for Tromsø Geophysical Observatory 

Bygninger, konstruktioner og anlæg i Tromsø
Fysik
Astronomiske observatorier
Sølvtrappe

Sølvtrappe (Eupodotis hartlaubii) er en fugleart, der lever i det østlige Afrika.

Noter 
 Avibase - the world bird database

Eksterne henvisninger 

Fugle fra Afrikas Horn
Fugle fra Østafrika
Trappefugle
Sorttrappe

Sorttrappe (Afrotis afra) er en fugleart, der fortrinsvis lever i græsland i det sydvestlige Sydafrika.

Noter 
 Avibase - the world bird database

Eksterne henvisninger 

Fugle fra det sydlige Afrika
Trappefugle
Hvidvinget sorttrappe

Hvidvinget sorttrappe (Afrotis afraoides) er en fugleart, der lever i det sydlige Afrika.

Kilder 
 Avibase - the world bird database

Eksterne henvisninger 

Fugle fra det sydlige Afrika
Trappefugle
Julestormfloden 1717

Julestormfloden 1717 (tysk Weihnachtsflut 1717, nordfrisisk Julflud 1717, engelsk Christmas Flood of 1717) er en af de største kendte stormfloder ved Nordsøkysten. Stormfloden kom mellem den 24. og 25. december 1717 langs de hollanske, tyske og danske kyster. Stormfloden medførte store oversvømmelser og  store ødelæggelser i landsbyerne langs med kysten. 

Årsagen til den voldsomme stormflod var en nordvestlig storm i forbindelse med tidevandet, hvilket gjorde at de fleste diger langs Hollands, Tysklands og Danmarks kyster brast og de lavtliggende kystbyer og landområder langs Nordsøen oversvømmedes. Sammenlagt regner man med at cirka 11.150 personer og cirka 100.000 dyr ved de hollandske, tyske og danske kyster druknede. Mellem Nordslesvig og Emden i Østfrisland regner man med at 9.000 personer og i Holland 2.500 personer mistede livet. Omtrent 8.000 huse ødelagdes. 

Stormfloden førte til fattigdom og en økonomisk tilbagegang langs hele Nordsøkysten. Et af de sværest ramte områder var Østfrisland og grevskabet Oldenburg. I for eksempel det frisiske  Butjadingen omkom omkring 30 % af befolkningen i stormfloden. I Østfrisland blev 900 huse bortskyllet og 1.800 delvist ødelagt, og mange diger blev ødelagt. 

Stormflodens følger forstærkedes af det kolde vejr med frost og snefald. Den 25. til 26. februar 1718, indtraf en ny stormflod inden digerne og andre beskyttelsesforanstaltninger var genopbygget.

Eksterne henvisninger

Lista över stormfloder i Nordsjön 

Oversvømmelser
Vadehavet
Slesvig-Holstens historie
Niedersachsens historie
M/F Hamlet

M/F Hamlet er en bilfærge, der sejler mellem Helsingør og Helsingborg for Øresundslinjen. Tidigere Scandlines/Forsea.

Historie 
Færgen blev bygget i 1997 af Aker Finnyards i Raumo, Finland og leveredes til Scandlines 12. juni samme år. Hamlet sejlede sin første tur 1. juli 1997 og sejler under dansk flag. Ligesom som sine to forgængere er færgen af typen  "double-ended", altså med skiftende for akter og med klapper i begge ender. Den behøver derfor ikke vende i havnen som de ældre færger, hvilket sparer tid.

Færgen har samme navn som den første regulære færge på overfarten, S/S Hamlet, der sattes i trafik i 1842. Endnu en fartøj med navnet M/S Hamlet skulle have været sat i drift på overfarten i 1968, men da direktøren for rederiet døde i bilulykke, blev planerne lagt på is. I stedet blev det solgt til Svenska Rederi AB og sat i drift mellem København og Malmö i 1969.

Efter krav fra Helsingborgs stad udrustedes færgen i 2006 med katalysatorer for at mindske udslippet og dermed forbedre luften i Helsingør og Helsingborg.

Kilder 
Asklander, M.: M/S Hamlet , Fakta om færgen.

Eksterne henvisninger 

Hamlet
Tobias Stenkjær

Tobias Stenkjær er en dansk singer-songwriter. I en alder af 17 år udgav han sit debutalbum Toby under samme navn i 2001. Albummet indeholdt bl.a. singlerne "Loony", "Wake Up", og "I Wish", hvor især sidstnævnte blev et hit.

I 2008 udsendte han albummet Blissfully Unaware der vandt Årets danske country album ved Danish Music Awards Folk.

Tobias Stenkjær har skrevet sange til Ida (X Factor), Rasmus Thude, og Bryan Rice.

Han blev student fra Viborg Amtsgymnasium i 2003. Han har en en bachelorgrad i engelsk og retorik fra Københavns Universitet (2014).

Diskografi

Album 
 Toby (2001) (som Toby)
 Blissfully Unaware (2008)

EP'er 
 Changing (2012)

Referencer 

Dansksprogede forfattere fra Danmark
Singer-songwritere fra Danmark
Rune Westberg

Rune Westberg (født 22. november 1974 i Risskov) er en dansk sangskriver, producer og guitarist. Han har produceret for danske navne som Saybia, Tue West, Magtens Korridorer, Bryan Rice, og Alphabeat. Westberg har producet for internationale artister som Beth Hart, Adam Lambert, og Colbie Caillat.

I slutningen af 90'erne udgav han albummene Ruby Fruit Jungle (1996) og Scram (1998) med rockbandet Ruby Fruit Jungle. Westberg udgav et selvbetitlet soloalbum i 2001.

Kilder

Eksterne henvisninger 
Rune Westberg på Discogs

Sangskrivere fra Danmark
Musikproducere fra Danmark